

##### **CASA CORPULUI DIDACTIC TELEORMAN**

Strada Carpati nr. 15; Alexandria, cod: 140059

🕿TEL: 0247/315636; 🖷FAX: 0347/407064

E-mail: ccd\_tr@yahoo.com

Site: **http://ccd.isjtr.ro**



**În atenția Doamnelor/Domnilor Directori**

**și a responsabilului cu formarea continuă**

**Obiect:**

**Echivalarea și acordarea de credite profesionale transferabile pentru cadrele didactice participante la activități de formare din categoria 4. Programe speciale, în anul școlar 2019-2020:**

Având în vedere Metodologia privind sistemul de acumulare, recunoaştere şi echivalare a creditelor profesionale transferabile, art.8 aprobată prin OMECTS nr. 5562/2011 și Nota MEN nr.48/22.02.2013, art.15, în perioada 01-30 septembrie are loc procedura de echivalare și acordare de credite profesionale transferabile cadrelor didactice participante la activități de formare din categoria **4. Programe speciale, în anul școlar 2019-2020:**

1. obținerea gradului didactic II, gradului didactic I;
2. absolvirea studiilor universitare de master, în domeniul de specialitate sau în domeniul Stiinţele educaţiei;
3. absolvirea studiilor universitare de doctorat în domeniul de specialitate sau în domeniul Stiinţele educaţiei;
4. absolvirea unui program de conversie profesională în învăţământ prin studii postuniversitare;
5. obţinerea unei alte specializări, care atestă obţinerea de competenţe de predare a unei alte discipline din domeniul fundamental aferent domeniului de specializare înscris pe diploma de licenţă;

**Etapele procedurii de echivalare și acordare de credite profesionale transferabile:**

* **01-15 septembrie 2020**
  + Depunerea dosarului de echivalare și acordare a creditelor profesionale transferabile **la unitatea școlară**, de către absolvenții programelor de formare din categoria 4.Programe speciale la școala unde funcționează.

**Dosarul de echivalare** va conține:

* cerere prin care se solicită echivalarea;
* documentul care atestă finalizarea programului de formare (copie certificată conform cu originalul de către directorul unității școlare) sau declarație pe propria răspundere, în cazul în care nu a fost eliberat documentul de finalizarepână la data depunerii dosarului (acesta se va atașa la dosar după eliberare);
* carte de identitate (copie certificată conform cu originalul de către directorul unității școlare);
* certificat de căsătorie (dacă este cazul), certificat de naștere (copii certificate conform cu originalul de către directorul unității școlare)
* **15-30 septembrie 2020** – **depunerea dosarelor de echivalare la sediul CCD Teleorman**, desfășurarea ședințelor de echivalare la nivelul CCD Teleorman;
* **15-30 septembrie 2020** – eliberarea adeverințelor de echivalare de către unitățile școlare;
* **30 septembrie 2020** – afișarea rezultatelor pe site-ul CCD Teleorman;

Documentele specifice aplicării procedurii de echivalare și acordare a creditelor profesionale transferabile sunt afișate pe site-ul http://ccd.isjtr.ro

|  |  |
| --- | --- |
| **Director**  **Casa Corpului Didactic Teleorman,**  **Eliza Marinela SOTIRESCU** |  |